Հիշեցնենք, որ 2015-ի փետրվարին ընկերության սեփականատեր եւ գլխավոր տնօրեն, գյումրեցի նախկին ռազմական օդաչու Գառնիկ Պապիկյանը դիմել էր ՀՀ քաղավիացիայի գլխավոր վարչությանը: Նախկինում փոխադրումների իրականացման թույլտվությունը տալիս էր հենց այս վարչությունը: Պապիկյանը 36 կանոնավոր եւ 20 ոչ կանոնավոր (չարտեր) ուղղությունների ցանկ էր ներկայացրել, որոնք պիտի իրականացվեին «Զվարթնոցից», ինչպես նաեւ 4 կանոնավոր ուղղություն «Շիրակից»: Նախատեսված էր թռիչքները սկսել 2015-ի գարնանը, սակայն վարչությունից հայտնել էին, որ փաստաթղթերը թերի են: